Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PROGRAMA RAZVOJA ŠPORTA ZADARSKE ŽUPANIJE ZA RAZDOBLJE DO 2027. GODINE (Program)**  **ZADARSKA ŽUPANIJA**  **ZADAR, 24.03. 2022.godine** | |
| **Naziv akta za koji je provedeno savjetovanje s javnošću** | Program razvoja športa Zadarske županije za razdoblje do 2027. godine |
| **Naziv tijela nadležnog za izradu nacrta / provedbu savjetovanja** | Zadarska županija |
| **Razlozi za donošenje akta i ciljevi koji se njime žele postići uz sažetak ključnih pitanja** | Proces izrade Programa razvoja športa Zadarske županije za razdoblje do 2027. godine odvija se sukladno Zakonu o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), Zakonu o regionalnom razvoju Republike Hrvatske (NN 147/14, 123/17, 118/18), Zakonu o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), te pripadajućim podzakonskim aktima.  Program razvoja športa Zadarske županije za razdoblje 2027. godine nastao je kao rezultat potrebe športske djelatnosti na području Zadarske županije s ciljem poticanja novih razvojnih projekata te unaprjeđenje usklađenosti u planiranju i realizaciji programa javnih potreba u športu na području Zadarske županije.  Program razvoja športa Zadarske županije za razdoblje do 2027. godine sektorski je akt strateškog planiranja kojim je analizirano postojeće stanje športa u Zadarskoj županiji. Program se temelji na analizi postojećeg stanja športa na području Zadarske županije, SWOT analizi i na viziji kojom se definira u kojem smjeru će se razvijati športska djelatnost na području Zadarske županije.  Kao takav, Program čini temeljnu podlogu za izradu projekata koji se prijavljuju u nadolazećoj financijskoj perspektivi. |
| **Objava dokumenata za savjetovanje**  **Razdoblje provedbe savjetovanja** | [www.zadarska-zupanija.hr](http://www.zadarska-zupanija.hr) |
| od 4. veljače 2022. godine do 7. ožujka 2022. godine |
| **Pregled osnovnih pokazatelja uključenosti savjetovanja s javnošću** | U okviru savjetovanja s javnošću zaprimljeni su komentari 2 organizacije raspoređeni kroz 3 pojedinačne točke, odnosno komentara. Prema vrsti komentara, 1 je u kategoriji načelni prijedlozi i mišljenje na nacrt akta ili dokumenta, a preostala 2 su u kategoriji primjedbi na pojedine članke ili dijelove nacrta akta ili dokumenta (prijedlog i mišljenje). Od 3 zaprimljenih komentara, sva 3 komentara su prihvaćena. Pregled zaprimljenih komentara i odgovora iskazan je u Prilogu I. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Iskazano u Prilogu I. |
| **Ostali oblici savjetovanja s javnošću** | Iskazano u Prilogu II. |
| **Troškovi provedenog savjetovanja** | 0 kuna |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Željko Perica, Općina Stankovci | Primjedbe na pojedine članke ili dijelove nacrta akta ili dokumenta (prijedlog i mišljenje) | Na stranici 47 Programa, Tablica 3.27. Planovi obnove i izgradnje športskih objekata u jedinicama lokalne samouprave Zadarske županije potrebno je uvrstit i sljedeći prijedloge:  1. OPĆINA STANKOVCI: Izgradnja i opremanje sportske dvorane u sklopu Osnovne škole Petar Zoranić Stankovci  2. Izgradnja i opremanje Zone sportske rekreacije  3. Izgradnja teniskog igrališta | **Prihvaća se.**  Zahvaljujemo na komentaru.  U tablicu 3.27. Planovi obnove i izgradnje športskih objekata u jedinicama lokalne samouprave Zadarske županije upisano je sljedeće:  „Općina planira izgradnju i opremanje sportske dvorane u sklopu Osnovne škole Petar Zoranić Stankovci, te izgradnju i opremanje Zone sportske rekreacije i teniskog igrališta.“ |
| 2. | Hrvoje Grancarić, Sportsko penjački klub „Paklenica“ | Načelni prijedlozi i mišljenje na nacrt akta ili dokumenta | Načelno predlažemo uvrstiti relevantne informacije o sportskom penjanju u Program Razvoja športa Zadarske županije za razdoblje do 2027. godine. Sportsko penjanje od nedavno postaje zaseban sport koji se izdvojio iz sfere planinarstva pa je tim slijedom osnovan Hrvatski sportsko penjački savez koji je primljen u Hrvatski olimpijski odbor, a sportsko penjanje je i službeno uvršteno u nomenklaturu sportova. U Zadru je 2019. godine osnovan SPORTSKO PENJAČKI KLUB „PAKLENICA“ kao jedini klub koji je nadležan u sferi sportsko penjanja na području zadarske županije, a koji je pravni sljednik bivše sekcije sportskog penjanja koja je djelovala pod okriljem Planinarskog društva Paklenice. Broji oko 70 aktivnih članova godišnje. Trenutno, početkom 2022., u Zadru ne postoji niti jedna umjetna stijena te je bez ikakve infrastrukture za bavljenje sportskim penjanje onemogućen razvoj ovog sporta u Zadru. Od ostalih objekata za bavljenje sportskim penjanje u Zadarskoj županiji, u Bibinjama postoji jedna vrlo limitirana umjetna stijena za sportsko penjanje. Sportsko penjanje je doživjelo svoju uspješnu premijeru na Olimpijskim igrama u Tokiju 2021. s jednom disciplinom te je već potvrđeno sudjelovanje na OI u Parizu 2024. s dvije discipline te na OI u Los Angelesu 2028. s najvjerojatnije tri discipline. Sve ovo dovodi do rapidnog rasta ovog sporta u svijetu, ali i Hrvatskoj, u smislu penjanja na otvorenom, na prirodnim stijenama, ali i u zatvorenom, u dvoranama na umjetnim stijenama | **Prihvaća se.**  Zahvaljujemo na komentaru  Na stranici 32, u poglavlju „3.4. NATJECATELJSKI ŠPORT U ZADARSKOJ ŽUPANIJI“   upisano je sljedeće:  „Ukoliko se u obzir uzimaju rezultati izvan podataka Športske zajednice Zadarske županije, uspjesi športskih klubova i sportaša Zadarske županije su i veći. Razvoj športskih trendova u svijetu reflektira se i u Zadarskoj županiji, pa tako Zadarska županija postaje istaknutim središtem za motociklistički šport i sportsko penjanje. Klubovi u motociklizmu (Motociklistički klub Azalea) u 2018., 2019. i 2020. godini osvojili su Prvenstvo Hrvatske u disciplinama Cross Country, Superenduro i Extreme Enduro. Sportsko penjanje od nedavno postaje zaseban sport koji se izdvojio iz sfere planinarstva. Sukladno tome, osnovan je Hrvatski sportsko-penjački savez koji je primljen u Hrvatski olimpijski odbor, a na području Zadarske županije djeluje kroz Sportsko penjački klub „PAKLENICA“. To je jedini klub koji je nadležan u sferi sportskog penjanja na području Zadarske županije, a koji je pravni sljednik bivše sekcije sportskog penjanja koja je djelovala pod okriljem Planinarskog društva Paklenice. Broji oko 70 aktivnih članova godišnje.“ |
| 3. | Hrvoje Grancarić, Sportsko penjački klub „Paklenica“ | Primjedbe na pojedine članke ili dijelove nacrta akta ili dokumenta (prijedlog i mišljenje) | 3.1.2. TERITORIJALNI USTROJ, GEOGRAFSKI POLOŽAJ I PRIRODNA OBILJEŽJA ZADARSKE ŽUPANIJE  Kod dijela gdje se spominje Nacionalni park Paklenica uvrstiti sljedeće: „Također, područje NP Paklenice je svjetski poznato penjalište. Stijene 350m visokog Anića Kuka te okolne stijene Velike Paklenice su već desetljećima prepoznate kao idealne za bavljenje sportskim penjanjem, sportom koji se od nedavno razvija kao samostalni sport s olimpijskim statusom. U Zadarskoj postoje još dva nedovoljno iskorištena penjališta s velikim potencijalom daljnjeg razvoja – penjalište u kanjonu rijeke Bijele u blizini Karina, te penjalište na Željinoj litici podno sv. Mihovila na Otoku Preku.“ | **Prihvaća se.**  Zahvaljujemo na komentaru.  Na stranici broj 16 u dijelu „3.1.2. TERITORIJALNI USTROJ, GEOGRAFSKI POLOŽAJ I PRIRODNA OBILJEŽJA ZADARSKE ŽUPANIJE„, upisano je sljedeće:  „Također, područje NP Paklenice je svjetski poznato penjalište. Stijene 350m visokog Anića Kuka te okolne stijene Velike Paklenice su već desetljećima prepoznate kao idealne za bavljenje sportskim penjanjem, sportom koji se od nedavno razvija kao samostalni sport s olimpijskim statusom.“  Također, na kraju istog odlomka dodana je sljedeća rečenica:  „U Zadarskoj županiji postoje još dva nedovoljno iskorištena penjališta s velikim potencijalom daljnjeg razvoja – penjalište u kanjonu rijeke Bijele u blizini Karina, te penjalište na Željinoj litici podno sv. Mihovila na Otoku Preku. Od ostalih objekata za bavljenje sportskim penjanje u Zadarskoj županiji, u Bibinjama postoji jedna vrlo limitirana umjetna stijena za sportsko penjanje.“ |

**Prilog 2. Prikaz ostalih oblika savjetovanja s javnošću sukladno planu savjetovanja na lokalnoj i regionalnoj razini**

|  |  |  |  |  |  |
| --- | --- | --- | --- | --- | --- |
| **Prikaz ostalih oblika savjetovanja s javnošću sukladno planu savjetovanja na lokalnoj i regionalnoj razini** | | | | | |
| **FAZA IZRADE PROGRAMA RAZVOJA ŠPORTA ZADARSKE ŽUPANIJE DO 2027. GODINE** | **AKTIVNOSTI**  **(MEHANIZMI)** | **VREMENSKI PERIOD** | **NOSITELJI** | **CILJNA SKUPINA** | **INDIKATORI** |
| Kontinuirano tijekom cijele izrade Programa razvoja športa Zadarske županije do 2027. :   * Prikupljanje podataka i informacija za izradu analitičkih podloga * Utvrđivanje intervencijske logike i definiranje pokazatelja ishoda * Utvrđivanje konačnog teksta Programa razvoja športa Zadarske županije do 2027. godine | Organizacija sastanaka članova radnih skupina | Od 23.10.2020. do 15.12.2021. | ZADRA NOVA | Krajnji korisnici | -broj održanih sastanaka: 3  -broj sudionika: 43 organizacije, 84 sudionika |
| Kontinuirano tijekom cijele izrade Programa razvoja športa Zadarske županije do 2027., a osobito u sljedećim fazama:   * Prikupljanje podataka i informacija za izradu analitičkih podloga | Anketiranje lokalnih odgojno-obrazovnih institucija i lokalnih jedinica samouprave | Od 01.11.2019. do 31.12.2019. | ZADRA NOVA | Dionici | -broj anketiranih JLS: 32  -broj popunjenih anketa: 32  -broj anketiranih lokalnih odgojno-obrazovnih institucija: 30  -broj popunjenih anketa: 30 |
| Kreiranje intervencijske logike Programa razvoja športa Zadarske županije do 2027. godine | Anketiranje građana – o tome u kojem smjeru se šport ZŽ treba razvijati (on-line) | Od 01.11.2019. do  31.12.2019. | ZADRA NOVA | Opća javnost | -broj dana trajanja anketiranja: 61  -broj anketiranih građana: 1.000  - broj komentara: n/p |
| Utvrđivanje konačnog teksta dokumenta Programa razvoja športa Zadarske županije do 2027. godine | Otvoreno savjetovanje za javnost | Od 04.02.2022. do  07.03.2022. | ZADRA NOVA | Opća javnost | -broj dana trajanja javnog savjetovanja: 32  -broj komentara: 3  -7 objava za medije, 5 gostovanja na radiopostajama |